rejauldu/bengali-wikipedia huggingface dataset:
থাম্ব|200x200পিক্সেল| গুগল দেশ ছেড়ে যাওয়ার ঘোষণার পর, গুগল চীনের সদর দফতরের বাইরে শুভাকাঙ্ক্ষীদের রেখে যাওয়া ফুল। "অবৈধ ফুলের শ্রদ্ধা" () হলো একটি ইন্টারনেট মিম, যা ২০১০ সালের জানুয়ারিতে চীনের মূলভূখণ্ড থেকে গুগল এর সম্ভাব্য প্রস্থানের ঘোষণার পর উদ্ভূত হয়েছিল। ১২ জানুয়ারি ২০১০-এ, গুগল তার দাপ্তরিক ব্লগস্পট ব্লগে "চীনের জন্য একটি নতুন দৃষ্টিভঙ্গি" শিরোনামে একটি নিবন্ধ পোস্ট করে, যেখানে এটি সাম্প্রতিককালে চীনা মানবাধিকার কর্মীদের জিমেইল অ্যাকাউন্টে রাজনৈতিকভাবে অনুপ্রাণিত হ্যাকার আক্রমণকে তাদের প্রাথমিক উদ্বেগ হিসেবে উল্লেখের মাধ্যমে, Google.cn- এ ইন্টারনেট সেন্সরশিপের সাথে সহাবস্থান শেষ করার সিদ্ধান্তের কথা প্রকাশ করে। গুগল ঘোষণা করে যে তারা এই বিষয়ে চীনা সরকারের সাথে আলোচনা করেও একটি নন-সেন্সরিং সার্চ ইঞ্জিনের বিষয়ে কোনো চুক্তি বা ঐকমত্য পৌঁছাতে পারেনি। তাই Google.cn- এ আগত ট্রাফিক Google.com.hk- এ নির্দেশ করা হয়।  চীন থেকে গুগলের প্রস্থান করার সম্ভাব্যতা তৈরি হওয়ায় বেইজিং মেট্রোপলিটন এলাকা থেকে শুভাকাঙ্ক্ষীগণ গুগলের প্রতি শ্রদ্ধা জানানোর জন্য বেইজিং-এর ঝংগুয়ানকুনে গুগল চীনের সদর দফতরে উপস্থিত হন এবং ফুল প্রদান ও মোমবাতি প্রজ্জ্বলনের মাধ্যমে গুগলের প্রতি শ্রদ্ধা প্রদর্শন করেন। তবে, পরবর্তী দর্শনার্থীরা এসে আবিষ্কার করেন যে পূর্ববর্তী দর্শনার্থীদের দান করা ফুলগুলি নিরাপত্তারক্ষীরা অবিলম্বে অপসারিত হয়েছে ও নিরাপত্তারক্ষীদের মধ্যে একজন বলেছে যে, ফুল জমা দেওয়ার জন্য তাদেরকে সংশ্লিষ্ট বিভাগে অনুমতির জন্য আবেদন করতে হবে; অন্যথায়, অনুমতি ছাড়া, তাদের কর্মকাণ্ড "অবৈধ ফুলেল শ্রদ্ধা" হিসেবে বিবেচিত হবে।   "অবৈধ ফুলেল শ্রদ্ধা" বাক্যাংশটি শীঘ্রই এর বিদ্রূপাত্মক প্রকৃতির কারণে চীনে একটি জনপ্রিয় ইন্টারনেট মিম হয়ে ওঠে। তা সত্ত্বেও, এর সংবেদনশীল প্রকৃতির কারণে, বাক্যটি বাইডু এবং সোগোউ সহ বিভিন্ন চীনা ওয়েবসাইটে সেন্সর করা হয়, যার ফলে তাদের পরিসেবা বাইদু বাইকে এবং সোগোউ বাইকে থেকে "অবৈধ ফুলেল শ্রদ্ধা" সম্পর্কিত নিবন্ধটি মুছে ফেলা হয়।   আরও দেখুন   অপারেশন অরোরা  ফুলের শক্তি  গণপ্রজাতন্ত্রী চীনে অবরুদ্ধ ওয়েবসাইটগুলির তালিকা  গণপ্রজাতন্ত্রী চীনে ইন্টারনেট সেন্সরশিপ  গণপ্রজাতন্ত্রী চীনে সেন্সরশিপ   তথ্যসূত্র    বহিঃসংযোগ   中華人民共和國審辭彙列表  বিষয়শ্রেণী:ফুল বিষয়শ্রেণী:ইন্টারনেট মিম বিষয়শ্রেণী:গুগল বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:সংস্কৃতিতে ফুল বিষয়শ্রেণী:চীনে ইন্টারনেট বিবাচন
মোহাম্মদ হানিফ একজন ইসলামি পণ্ডিত যিনি আশির দশকে হানিফি লিপিতে রোহিঙ্গা ভাষার জন্য লিখন পদ্ধতি উদ্ভাবন করেন। রোহিঙ্গা ভাষা এর পূর্বে ল্যাটিন, আরবি, বর্মী ও উর্দু হরফে লেখা হলেও ভাষার জন্য কোন নিজস্ব বর্ণমালা ছিল না। তিনি এবং তার সহযোগীরা ভাষাটির বর্ণমালা উদ্ভাবন করেন। তার নামানুসারে রোহিঙ্গা ভাষার লিপিকে হানিফি লিপি বলে ডাকা হয়।  রাখাইন রাজ্যের এক রোহিঙ্গা পরিবারে জন্ম নেওয়া মোহাম্মদ হানিফ বর্তমানে বাংলাদেশের একটি মাদ্রাসায় শিক্ষকতা করেন।  তথ্যসূত্র  বিষয়শ্রেণী:রোহিঙ্গা বিষয়শ্রেণী:মুসলিম পণ্ডিত বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
মানাওয়ার () ভারতের মধ্য প্রদেশ রাজ্যের ধর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮০ মিটার (৫৯০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মানাওয়ার শহরের জনসংখ্যা হল ২৫,৪৬০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে মানাওয়ার এর সাক্ষরতার হার কম।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:ধার জেলার শহর ও নগর
পশ্চিমবঙ্গের রন্ধনশৈলী আধুনিক ভারতীয় রাজ্য পশ্চিমবঙ্গের সঙ্গে যুক্ত রান্নার শৈলী, ঐতিহ্য ও  প্রণালীসমূহ ধারণ করে। এটির নিজস্ব স্বতন্ত্র বৈশিষ্ট্য রয়েছে, তবে এটি বিস্তৃত বাঙালি ও ভারতীয় রন্ধনশৈলীর সঙ্গে খুব সাদৃশ্যপূর্ণ, কিছুটা ঐতিহাসিকভাবে ও কিছুটা ব্রিটিশ সাম্রাজ্যের সময় ভারতের অন্যান্য অঞ্চল ও ভিনদেশী উপাদান ও ধারণার আগমন ঘটেছিল। পশ্চিমবঙ্গের রন্ধনশৈলীর বেশিরভাগ অংশ বাঙালি রন্ধনশৈলী নিয়ে গঠিত, তবে পাশাপাশি ক্ষুদ্র নৃগোষ্ঠী ও আদিবাসী জনগোষ্ঠীর রন্ধনপ্রনালীও অন্তর্ভুক্ত রয়েছে।  কিছু ঐতিহ্যবাহী খাবার, যেমন ভাত ও ডাল, মাছ ভাজা ও ঝোল, কষা মাংস, শাকসবজি ও ঝোল এবং সাধু জল ও লবণাক্ত জলের মাছের বিভিন্ন খাবাদের পদ। বৃহদ্ধর্মপুরাণ, চন্দ্রকেতুগড়ে প্রাপ্ত ফলক, মঙ্গলকাব্যসমূহ, বাঙালি রন্ধনশৈলী এবং পশ্চিমবঙ্গের খাদ্যাভ্যাস ও খাবারের পদসমূহের উৎস খুঁজে পাওয়া যায়।  পশ্চিমবঙ্গের রান্না মধ্যযুগ, মূলত মুঘল শাসনকাল, থেকে বিদেশী উপাদান ও রান্নার শৈলী দ্বারা প্রভাবিত হয়েছে। বিরিয়ানি মুঘলদের মাধ্যমে প্রবর্তিত হয়েছিল এবং কলকাতায় আগত চৈনিক জনগোষ্ঠীর মধ্যমে চৈনিক খাবাদের পদের আগমন ঘটে। তবে, বাঙালি রন্ধনশৈলী ও উপকরণের মাধ্যমে বৈদেশিক খাবারের পদসমূহয়ের স্থানীয়করণ ঘটেছিল।   বৈশিষ্ট্য  পশ্চিমবঙ্গে আধুনিক রন্ধনশৈলী প্রাচীন ও মধ্যযুগীও রন্ধনশৈলী থেকে ধীরে ধীরে দূরবর্তী হয়েছে, এর অন্যতম কারণ পশ্চিমবঙ্গে বিভিন্ন সময়ে আগত ভিন্ন সংস্কৃতির রন্ধনশৈলী। তবে ভাত, মাছ ও শাকের মতো পদগুলির অস্তিত্ব প্রাচীনকালেও ছিল; যা ঐতিহাসিক ও আধুনিক রান্নার মধ্যে ঐতিহাসিক ধারাবাহিকতা তৈরি করার জন্য জনপ্রিয়। পশ্চিমবঙ্গের দক্ষিণ অংশে বিশেষত রাঢ় অঞ্চলের খাবারে তেল ও ঝালের ব্যবহার পূর্ববঙ্গের তুলনায় কম। দার্জিলিং সহ পাহাড়ি এলাকায় সুপ জাতীয় খাবার জনপ্রিয়, এবং খাবার প্রস্তুতের জন্য বাষ্পের ব্যবহার দেখা যায়।  পর্তুগীজ, মুঘল ও ব্রিটিশ উপকরণ দ্বারা পশ্চিমবঙ্গের রন্ধনশৈলী প্রভাবিত হয়েছে। পশ্চিমবঙ্গের রন্ধনশৈলী ঢাকা তথা পূর্ববঙ্গের তুলনায় মুঘল রন্ধনশৈলী দ্বারা স্বল্পমাত্রায় প্রভাবিত। তবে মনে করা হয়, কলকাতায় ইন্দো-চৈনিক খাবারের উৎপত্তি ঘটেছিল, যা পশ্চিমবঙ্গের রন্ধনশৈলীর একটি বৈচিত্র। পশ্চিমবঙ্গের রন্ধনপ্রণালীগুলি ঠাকুর পরিবারের রান্নার দ্বারা অত্যন্ত প্রভাবিত।   খবার  খাবারের বহু পদ আছে যা তাদের উপাদানগুলির কারণে পশ্চিমবঙ্গের (বিস্তৃত ভাবে বঙ্গের) খাবার হিসাবে বিবেচিত হতে পারে, তবে কিছু পদ রয়েছে যা সর্বোপরি পশ্চিমবঙ্গের খাবারের হিসাবে পরিচিত।  গোবিন্দভোগ চালের পায়েস, কলকাতার রসগোল্লা, সরভাজা-সরপুরি, ল্যাংচার, কমলাভোগ মতো মিষ্টি, জলভরা সহ বিভিন্ন প্রকারের সন্দেশ, গহনা বড়ির মতো খাবারগুলিকে পশ্চিমবঙ্গের খাবারের প্রতীক হিসাবে বিবেচনা করা হয়।  তথ্যসূত্র   গ্রন্থপঞ্জি        বহিঃসংযোগ    বিষয়শ্রেণী:পশ্চিমবঙ্গের রন্ধনশৈলী বিষয়শ্রেণী:বাঙালি সংস্কৃতি বিষয়শ্রেণী:পশ্চিমবঙ্গের সংস্কৃতি
তাইজ  হলো ইয়েমেনের দক্ষিণ-পশ্চিমে অবস্থিত একটি শহর।এটি লোহিত সাগরের বন্দর নগর মোখার পাশেই ইয়েমেনীয় পার্বত্যঞ্চলে অবস্থিত। সমুদ্রপৃষ্ঠ থেকে এ শররের উচ্চতা ১৪০০ মিটার বা ৪৬০০ ফুট। এটি ইয়েমেনের তৃতীয় বৃহত্তম শহর, সানা এবং এডেন এর পরেই এর অবস্থান।  ইতিহাস জনসংখ্যা  অর্থনীতি এখানকার কফি বেশ বিখ্যাত এবং প্রসিদ্ধ। তাইজের অর্থনীতিতে কফি বেশ গুরুত্বপূর্ণ ভূমিকা রেখে চলেছে। তাইজের অর্থনীতিত বেশ বড় অংশ জুড়ে রয়েছে এই কফি। তাছাড়াও সবজি, আম,ডালিম, কলা অর্থনীতিতে ভালো ভূমিকা রাখে। বস্ত্র এবং অলংকার শিল্প এখানকার গুরুত্বপূর্ণ অর্থনৈতিক উপাদান।  যোগাযোগ দেশের বিভিন্ন এলাকার সাথে প্রাধান যোগাযোগ মাধ্যম হলো সড়ক।তাছাড়াও এখানে রয়েছে তাইজ আন্তর্জাতিক বিমান বন্দর  তথ্যসূত্র  বিষয়শ্রেণী:প্রাক্তন জাতির রাজধানী
থাম্ব|ওয়াহাকা এর ধ্বংসাবশেষ ওয়াহাকা () মেক্সিকো একটি অঙ্গরাজ্য। ১৮২৩ সালে যুক্তরাষ্ট্রের ৪৭তম অঙ্গরাজ্য হিসেবে নিউ মেক্সিকো অন্তর্ভুক্ত হয় উত্তর আমেরিকার দেশ মেক্সিকোর রাজধানী।   তথ্যসূত্র    বহিঃসংযোগ     Official site of the State Government    The Oaxaca Times     Oaxaca's Tourist Guide, on the web since 1995    Mexican and Central American Archaeological Projects – Electronic articles published by the Division of Anthropology, American Museum of Natural History  A political analysis of the Oaxaca Commune  The Art of Revolution – Read how the people of Oaxaca support their cause by selling art  বিষয়শ্রেণী:মেক্সিকোর শহর বিষয়শ্রেণী:মেক্সিকোর রাজ্য
ঝিনাইদহ সরকারি বালিকা উচ্চ বিদ্যালয় হচ্ছে বাংলাদেশের ঝিনাইদহ জেলার ঝিনাইদহ সদর উপজেলার ঝিনাইদহ পৌরসভায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৫৪ সালে।   ইতিহাস  খ্রিস্টান মিশনারিগণ ঝিনাইদহ ম্যাটার্নিটির হাসপাতালের পাশে একটি শিশু বালিকা বিদ্যালয় প্রতিষ্ঠা করেন সেই ব্রিটিশ শাসনামলেই। মূলত সে সময়ে বিদ্যালয়টির ভার ছিলো সত্যবতী ও তার স্বামীর হাতে। ১৯৫৪ সালে বিদ্যালয়টিকে মাধ্যমিক বিদ্যালয়ে রূপান্তরিত করে ১৯৬৬ সালে স্থান পরিবর্তন করে বর্তমান স্থানে স্থানান্তরিত করা হয়।   শিক্ষা কার্যক্রম  বিদ্যালয়টিতে শুধুমাত্র মেয়েদের অধ্যয়নের সুযোগ থাকে। মূলত, বিদ্যালয়টি একটি প্রাথমিক বিদ্যালয় সংযুক্ত মাধ্যমিক বিদ্যালয়। বর্তমানে এ বিদ্যালয়ে ৩য় থেকে ১০ম শ্রেণি পর্যন্ত শিক্ষাদান করা হয়।   ইউনিফর্ম  গাঢ় সবুজ কামিজ , কামিজের উপর সাদা ক্রস বেল্ট , কোমরে সাদা বেল্ট , সাদা অ্যাপ্রোন  এবং সাদা কেডস্    ফলাফল  বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ   সাল পরীক্ষার নাম পরীক্ষার্থী উত্তীর্ণ পাশের হার ২০১৯ এসএসসি ২৫৭ ২৫৩ ৯৮.৪৪ ২০২০ এসএসসি ৩০৫ ২৯৭ ৯৭.৩৮ ২০২১ এসএসসি ২৯৬ ২৯১ ৯৮.৩১   ল্যাবরেটরি  বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।   গ্রন্থাগার  বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।   খেলাধুলা ও বিভিন্ন সাংস্কৃতিক কর্মকাণ্ড  শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।   সহশিক্ষা কার্যক্রম   ঝিনাইদহ সরকারি বালিকা উচ্চ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।   ক্লাব কথন   আইসিটি ক্লাব   বিজ্ঞান ক্লাব  বিতর্ক ক্লাব  সংগীত ও নাট্য ক্লাব   অন্যান্য কার্যক্রম   বিশ্বসাহিত্য কেন্দ্র কর্তৃক পরিচালিত বইপড়া কর্মসূচি  গার্লস্ গাইড  স্কাউট  রেড ক্রিসেন্ট   আরো দেখুন   ঝিনাইদহ সদর উপজেলা  ঝিনাইদহ জেলা  ঝিনাইদহ জেলার শিক্ষা প্রতিষ্ঠানের তালিকা   তথ্যসূত্র    বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:১৯৫৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঝিনাইদহ জেলার শিক্ষাপ্রতিষ্ঠান বিষয়শ্রেণী:ঝিনাইদহ জেলার বিদ্যালয়
নশরতপুর ইউনিয়ন বাংলাদেশের বগুড়া জেলার আদমদীঘি উপজেলার একটি ইউনিয়ন। অবস্থান  যোগাযোগ   আয়তন এই ইউনিয়নের মোট আয়তন ৫৯২০ একর। ইতিহাস জনসংখ্যা এই ইউনিয়নের মোট জনসংখ্যা ৩২,৯১৮ জন। তার মধ্যে, ১৭০৪৩ জন পুরুষ এবং ১৫,৮৭৫ জন নারী।   প্রশাসনিক কাঠামো  শিক্ষা ব্যবস্থা ইউনিয়নের সাক্ষরতার হার ৩৩.৯% হাট-বাজার  জনপ্রতিনিধি ইউনিয়নের বর্তমান চেয়ারম্যান শামসুল হক খন্দকার। পূর্বতন চেয়ারম্যানবৃন্দ  মোঃ সোলায়মান আলী  মোঃ ছামছুল তালুকদার  মোঃ আনছার আলী  মোঃ গোলাম মোস্তফা   ধর্মীয় উপাসনালয়  দর্শনীয় স্থান  উল্লেখযোগ্য ব্যক্তিত্ব  তথ্যসূত্র
ইসলামিক সলিডারিটি গেমস ২০২১ () ইসলামিক সলিডারিটি স্পোর্টস ফেডারেশন (আইএসএসএফ) কর্তৃক আয়োজিত ইসলামিক সলিডারিটি গেমসের ৫ম আসর। ২০২২ সালের ৯ থেকে ১৮ আগস্ট তুরস্কের কোনিয়াতে প্রতিযোগিতাটি অনুষ্ঠিত হয়। তুর্কি অলিম্পিক কমিটি এবারই প্রথম এ প্রতিযোগিতাটি আয়োজন করছে।  প্রতিযোগিতাটি ২০২১ সালের ২০ থেকে ২৯ আগস্ট অনুষ্ঠিত হওয়ার কথা ছিল। কিন্তু গ্রীষ্মকালীন অলিম্পিক ২০২০-এর তারিখ কাছাকাছি সময়ে থাকায় ২০২০ সালের জুলাইয়ে আইএসএসএফ ইভেন্টটি পিছিয়ে ২০২১ সালের ১০ থেকে ১৯ সেপ্টেম্বর নেওয়ার কথা ঘোষণা করে। তবে, অংশগ্রহণকারী দেশগুলোতে কোভিড-১৯ পরিস্থিতির অবনতির কারণে ২০২১ সালের মে মাসে উক্ত তারিখটিও বাতিল করার ঘোষণা দেওয়া হয় এবং ২০২২-এর আগস্টে প্রতিযোগিতাটি আয়োজনের সিদ্ধান্ত নেওয়া হয়।   ক্রীড়া   ইসলামিক সলিডারিটি গেমস ২০২১-এর ক্রীড়া কার্যক্রম  অ্যাকুয়াটিক   (৬৬)   (২৬)   (৪৭)   (২)   (১০)   (১২)  ট্র‍্যাক সাইক্লিং (৮)  রোড সাইক্লিং (৪)   (১২)   (১)    আর্বোরিক (৪)  আর্টিস্টিক (১২)  রিদমিক (৬)   (২)   (১৬)   (১২)   (৫০)   (৬)   (২৪)   (১৬)   (২)   (২০)   (৩০)   পঞ্জিকা  উঅ  উদ্বোধনী অনুষ্ঠান●  ইভেন্টর প্রতিযোগিতা১  ইভেন্টর ফাইনালসঅ  সমাপনী অনুষ্ঠান আগস্ট৫শুক্র৬শনি৭রবি৮সোম৯মঙ্গল১০বুধ১১বৃহ১২শুক্র১৩শনি১৪রবি১৫সোম১৬মঙ্গল১৭বুধ১৮বৃহইভেন্টঅনুষ্ঠান     উঅ         সঅ 20px|alt=|link= তীরন্দাজী       ৫ ●  ●  ●  20px|alt=|link= অ্যাথলেটিক্স   ৬ ৮ ৮ ১১ ৯        ৪৩20px|alt=|link= ৩x৩ বাস্কেটবল        ● ● ● ●   20px|alt=|link= বচি    ● ● ● ১০       20px|alt=|link= সাইক্লিং২ ২ ২ ২   ২  ২      20px|alt=|link= ফেন্সিং         ● ● ●    20px|alt=|link= ফুটবল   ●  ●  ●  ●     20px|alt=|link= জিমন্যাস্টিক্স    ● ২ ৬  ● ●   ●  20px|alt=|link= হ্যান্ডবল  ● ● ● ● ● ● ● ২     20px|alt=|link= জুডো              20px|alt=|link= কারাতে              20px|alt=|link= কিকবক্সিং              20px|alt=|link= শ্যুটিং    ● ● ২ ১ ● ●     20px|alt=|link= সাঁতার  ৫ ৪ ৪ ৪ ৪        20px|alt=|link= টেবিল টেনিস  ● ২ ● ● ২  ● ●     20px|alt=|link= তায়কোয়ান্দো    ৪ ৪ ৪ ৪       20px|alt=|link= ভলিবল   ● ● ● ● ● ● ● ২    20px|alt=|link= ভারোত্তলন      ৯ ১২       20px|alt=|link= কুস্তি     ৭ ৮ ৮        পদক প্রতিযোগিতা  ২  ২  ৭  ১৪  ১৬  ২৫  ৪৮  ৪৯        সর্বমোট  ২  ৪  ১১  ২৫  ৪১  ৬৬  ১১৪  ১৬৩     আগস্ট৫শুক্র৬শনি৭রবি৮সোম৯মঙ্গল১০বুধ১১বৃহ১২শুক্র১৩শনি১৪রবি১৫সোম১৬মঙ্গল১৭বুধ১৮বৃহমোট ইভেন্ট  উৎস:   অংশগ্রহণকারী দেশসমূহ  ইসলামিক সলিডারিটি স্পোর্টস ফেডারেশনের ৫৫টি সদস্য দেশ এ প্রতিযোগিতায় অংশগ্রহণ করে। এর আগে, ২০২২ সালের মে মাসে মিশর জানায় যে, তারা প্রতিযোগিতাটিতে খেলোয়াড় পাঠাবে না। একই বছরের জুলাইয়ে ইরাক তাদের নাম প্রত্যাহার করে।   অংশগ্রহণকারী জাতীয় অলিম্পিক কমিটি                                                                                                                     (আয়োজক)                 পদক তালিকা    আরও দেখুন   ২০২০ গ্রীষ্মকালীন অলিম্পিক  ২০২২ কমনওয়েলথ গেমস  ২০২২ এশিয়ান গেমস   তথ্যসূত্র    বহিঃসংযোগ      ইসলামিক সলিডারিটি স্পোর্টস ফেডারেশনের ওয়েবসাইট   বিষয়শ্রেণী:ইসলামিক সলিডারিটি গেমস বিষয়শ্রেণী:২০২২-এ বহু-ক্রীড়া প্রতিযোগিতা বিষয়শ্রেণী:কোভিড-১৯ মহামারীর কারণে স্থগিত ক্রীড়া প্রতিযোগিতা
thumb|কলম্বিয়া ইউনিভার্সিটি প্রেসের প্রাচীন একটি প্রতীক কলম্বিয়া ইউনিভার্সিটি প্রেস একটি বিশ্ববিদ্যালয় প্রকাশনা সংস্থা, যার প্রধান কার্যালয় নিউ ইয়র্ক সিটিতে এবং এটি কলম্বিয়া ইউনিভার্সিটি-এর সঙ্গে সংশ্লিষ্ট। ১৮৯৩ সালে প্রতিষ্ঠিত এই প্রেস বর্তমানে জেনিফার ক্রু-এর পরিচালনায় (২০১৪–বর্তমান) পরিচালিত হচ্ছে। এটি মানবিক বিদ্যা ও বিজ্ঞানসহ বিভিন্ন ক্ষেত্রে বই প্রকাশ করে থাকে, যার মধ্যে রয়েছে সাহিত্য ও সাংস্কৃতিক অধ্যয়ন, ইতিহাস, সামাজিক কাজ, সমাজবিজ্ঞান, ধর্ম, চলচ্চিত্র এবং আন্তর্জাতিক অধ্যয়ন।  ইতিহাস কলম্বিয়া ইউনিভার্সিটি প্রেস প্রতিষ্ঠিত হয় ১৮৯৩ সালের মে মাসে। ১৯৩৩ সালে History of the State of New York শীর্ষক গ্রন্থের প্রথম চারটি খণ্ড প্রকাশিত হয়। ১৯৪০-এর দশকের শুরুর দিকে প্রেসটির আয় বৃদ্ধি পেতে থাকে, আংশিকভাবে Encyclopedia-এর সফলতা ও সেনাবাহিনীর জন্য সরকারের ১২,৫০০ কপি কেনার কারণে।  কলম্বিয়া ইউনিভার্সিটি প্রেস বিশেষভাবে বিভিন্ন তথ্যভিত্তিক গ্রন্থ প্রকাশের জন্য পরিচিত, যেমন: The Columbia Encyclopedia (১৯৩৫–বর্তমান), The Columbia Granger's Index to Poetry (বর্তমানে অনলাইনে The Columbia World of Poetry Online নামে), এবং The Columbia Gazetteer of the World (এটিও অনলাইনে উপলব্ধ)। এ ছাড়াও প্রেসটি সংগীত বিষয়েও প্রকাশনা করে থাকে।About Columbia University Press, columbia.edu. Retrieved 24 April 2021.  কলম্বিয়া ইউনিভার্সিটি প্রেস হলো যুক্তরাষ্ট্রের বিশ্ববিদ্যালয়-ভিত্তিক প্রকাশনাগুলোর মধ্যে প্রথম, যারা সংগীত প্রকাশ করেছে। ১৯৯৮ সালে তারা একটি অনলাইন-নির্ভর সাইট চালু করে, যার নাম Columbia International Affairs Online (CIAO), এবং ২০০৯ সালে চালু করে Columbia Earthscape। তাদের প্রকাশিত বইসমূহ Cleveland Review of Books-সহ বিভিন্ন গুরুত্বপূর্ণ মাধ্যমে প্রশংসিত হয়েছে।  ইম্প্রিন্টস ২০১১ সালে কলম্বিয়া ইউনিভার্সিটি প্রেস যুক্তরাজ্যের প্রকাশনা প্রতিষ্ঠান Wallflower Press অধিগ্রহণ করে।  তথ্যসূত্র  বিষয়শ্রেণী:কলাম্বিয়া বিশ্ববিদ্যালয় বিষয়শ্রেণী:মার্কিন যুক্তরাষ্ট্রের বিশ্ববিদ্যালয় প্রেস বিষয়শ্রেণী:১৮৯৩-এ প্রতিষ্ঠিত প্রকাশনা কোম্পানি বিষয়শ্রেণী:১৮৯৩-এ নিউ ইয়র্ক (অঙ্গরাজ্যে)  প্রতিষ্ঠিত
সিঙ্গাপুরের নতুন শহর হল সিঙ্গাপুরের পরিকল্পিত স্বায়ত্তশাসিত শহর। প্রতিটি শহর সর্বোচ্চ ৩,০০,০০০ বাসিন্দার থাকার জন্য নকশা করা হয়েছে। সিঙ্গাপুরের নতুন শহরগুলিকে আবাসন, বিনোদন এবং কাজের জন্য নির্দিষ্ট এলাকা সহ জেলাগুলিতে বিভক্ত করা হয়েছে। শহরগুলিতে অবকাঠামো নির্ধারণ করে আবাসন ও উন্নয়ন বোর্ড (এইচডিবি)। দেশে সামাজিক আবাসন নির্মাণের গতির সাথে তাল মিলিয়ে নগর উন্নয়ন ঘটছে।  তথ্যসূত্র  গ্রন্থপঞ্জি  বিষয়শ্রেণী:সিঙ্গাপুর বিষয়শ্রেণী:সিঙ্গাপুরের আবাসন বিষয়শ্রেণী:সিঙ্গাপুরের পরিকল্পিত সম্প্রদায় বিষয়শ্রেণী:সিঙ্গাপুরের সরকারি আবাসন বিষয়শ্রেণী:সিঙ্গাপুরের রিয়েল এস্টেট বিষয়শ্রেণী:সিঙ্গাপুরের ভূগোল-সম্পর্কিত তালিকা বিষয়শ্রেণী:সিঙ্গাপুরের স্থান
থাম্ব|দ্বিতীয় বিশ্বযুদ্ধ দ্বিতীয় বিশ্বযুদ্ধের কারণসমূহের মধ্যে বৃহৎ পরিসরে কারণ ছিল ১৯৩৩ সালে আডলফ হিটলার ও তার নাৎসি পার্টির জার্মানির রাজনৈতিক অধিগ্রহণ এবং এর আগ্রাসী বৈদেশিক নীতি; এবং ক্ষুদ্র পরিসরে কারণ ছিল ১৯২০-এর দশকের ইতালীয় ফ্যাসিবাদ এবং ১৯৩০-এর দশকে জাপান সাম্রাজ্যের চীন প্রজাতন্ত্রের আক্রমণ। জার্মানি ও জাপানের স্বৈরশাসকেরা এই সামরিক আগ্রাসনমূলক পদক্ষেপ নেবার পর অন্য দেশগুলি যুদ্ধ ঘোষণা করে এবং/কিংবা সামরিক প্রতিরোধ শুরু করে। ১৯৩৯ সালের ১লা সেপ্টেম্বর জার্মানি কর্তৃক পোল্যান্ড আক্রমণের মধ্য দিয়ে দ্বিতীয় বিশ্বযুদ্ধের সূচনা ঘটে এবং ১৯৩৯ সালের ৩রা সেপ্টেম্বর ব্রিটেন ও ফ্রান্স জার্মানির বিরুদ্ধে যুদ্ধের ঘোষণা দেয়।  ভার্সাই চুক্তির ফলে ১৯১৮ সালে প্রথম বিশ্বযুদ্ধে পরাজয়ের সমাপ্তি ঘটার পর রাজনৈতিক প্রতিশোধের তীব্র রূপ দেখা দিলে ভাইমার জার্মানিতে সমস্যার সূত্রপাত হয়। চুক্তির ধারার অসন্তুষ্টির মধ্যে ছিল রাইনল্যান্ডের সামরিক ঘাঁটি উৎখাত, অস্ট্রিয়ার সাথে একত্রীকরণ বাতিল এবং কয়েকটি জার্মান ভাষী অঞ্চল, তথা ডানৎসিগ ও ইউপেন-মালমেডি হারানো, যুদ্ধ-অপরাধ অনুচ্ছেদ, এবং জার্মান কর্তৃক অত্যধিক জরিমানা প্রদান, যা মহামন্দা পরবর্তী পরিস্থিতিতে অসহনীয় হয়ে ওঠে। জার্মানির সবচেয়ে মারাত্মক আন্তঃরাষ্ট্রীয় কারণ ছিল রাজনৈতিক ব্যবস্থায় অস্থিরতা। ১. ভার্সাই সন্ধি জনিত সমস্যা ২. উগ্র জাতীয়তাবাদনীতি গ্রহণ ৩. হিটলারের অভিলাষ ৪. ফ্রান্সের সাথে জার্মানীর বিরোধ ৫. তোষণনীতি ৬. রাইন অঞ্চল দখল  বহিঃসংযোগ  বিষয়শ্রেণী:দ্বিতীয় বিশ্বযুদ্ধ বিষয়শ্রেণী:যুদ্ধের কারণ বিষয়শ্রেণী:দ্বিতীয় বিশ্বযুদ্ধের রাজনীতি
রবিউল হক (জন্মঃ ১ জানুয়ারী ১৯৮৩) সংযুক্ত আরব আমিরাতের আন্তর্জাতিক ক্রিকেট আম্পায়ার ।  তিনি বাংলাদেশের চট্টগ্রামে জন্মগ্রহণ করেছিলেন এবং ২০০৫ সাল থেকে সংযুক্ত আরব আমিরাতের প্রবাসী। Amith Passela (24 February 2016). "UAE umpire Rabiul Hoque has come a long way since Bangladesh days" – The National. Retrieved 25 February 2016.  তিনি ১৪  ফেব্রুয়ারি ২০১৬ সালে আয়ারল্যান্ড ও সংযুক্ত আরব আমিরাতের মধ্যে প্রথম টি-টোয়েন্টি আন্তর্জাতিক ম্যাচে অংশগ্রহণ করেছিলেন।    আরোও দেখুন    টুয়েন্টি২০ আন্তর্জাতিক ক্রিকেট আম্পায়ারদের তালিকা   তথ্যসূত্র    বহিঃসংযোগ      বিষয়শ্রেণী:বাংলাদেশী ক্রিকেট আম্পায়ার বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার বিষয়শ্রেণী:চট্টগ্রাম বিভাগের ক্রীড়াবিদ
কুজি (), যেটা ক্বুজি, ঘোজি বা ওউজি নামেও পরিচিত, পারস্য উপসাগরে অবস্থিত আরব রাষ্ট্রসমূহের মধ্যে জনপ্রীয় একটি চাল দিয়ে বানানো খাবার। এটা ভেড়ার মাংস, ভুনা বাদাম, কিসমিস এবং ভাত দিয়ে পরিবেশন করা হয়।মারইয়ামের চমকপ্রদ রন্ধনশৈলীতে  পুরো ভূনা ভেড়া (কুজি)   এটাকে ইরাকের জাতীয় খাবারগুলোর একটা হিসেবে ধরা হয়, যেটা আরব অভিভাসীরা সাথে করে তুরস্কে নিয়ে আসে।ফিলিপ জুমার Quozi: an Iraqi lamb recipe from chef Philip Juma  বৈচিত্র্য  ইরাকি রন্ধনশৈলীতে এটা সাধারণত পুরো ভেড়াকে চাল, সবজী, মশলা ও বাদামের সাথে একসাথে অল্প আঁচে দীর্ঘক্ষণ রেঁধে বানানো হয়।ইভেনিং স্ট্যান্ডার্ড সংবাদপত্রে Quozi: an Iraqi lamb recipe from chef Philip Juma । মধ্যপ্রাচ্যের কিছু কিছু দেশে ধোঁয়া ধোঁয়া স্বাদটা আসার জন্য এ পুরো মাংসা, সবজী, মশলাকে একসাথে বেঁধে একটা বড় গর্তে পুতে জ্বলন্ত কয়লায় পুতে রাখা হয়।  এ পদ্ধতিরও আবার অনেকগুলো আলাদা আলাদা পদ্ধতি আছে, যেমন সৌদি আরব ও ইয়েমেনে একে বলা হয় মাদফুন, যেখানে সবগুলো একসাথে একটা অ্যালুমুনিয়াম ফয়েলে মুড়িয়ে উন্মুক্ত কোন উত্তপ্ত জায়গায় রাখা হয়। ওমানে এবং সংযুক্ত আরব আমিরাতে এটাকে শুওয়া বলা হয়, যেটা সেখানে বিশেষ উৎসবের দিনের খাবার। ওখানে মশলা মাখানো মাংসকে খেঁজুরের পাতা দিয়ে মুড়িয়ে মাটির নিচের একটা চুলায় রান্না করা হয়। জর্দান ও সিরিয়ায় এ খাদ্যটি জারব নামে পরিচিত, যেখানে মাংসগুলোকে ছোট ছোট অংশে কেটে নেওয়া হয়।   তথ্যসূত্র   বিষয়শ্রেণী:চালের পদ বিষয়শ্রেণী:ইরাকি রন্ধনশৈলী বিষয়শ্রেণী:জর্ডানি রন্ধনশৈলী বিষয়শ্রেণী:লেভান্তনীয় রন্ধনশৈলী বিষয়শ্রেণী:সিরীয় রন্ধনশৈলী বিষয়শ্রেণী:মাংসের পদ বিষয়শ্রেণী:আমিরাতি রন্ধনশৈলী বিষয়শ্রেণী:ভেড়ার পদ বিষয়শ্রেণী:তুর্কি রন্ধনশৈলী
thumb|right|202px|Diagram of an adult human testicle: A.) Blood vessels; B.) Head of epididymis; C.) Efferent ductules; D.) Seminiferous tubules; E.) Parietal lamina of tunica vaginalis; F.) Visceral lamina of tunica vaginalis; G.) Cavity of tunica vaginalis; H.) Tunica albuginea; I.) Lobule of testis; J.) Tail of epididymis; K.) Body of epididymis; L.) Mediastinum; M.) Vas deferens.  শুক্রাশয় (ইংরেজি testicle বা testis, অর্থাৎ পৌরুষের সাক্ষী) মেরুদণ্ডী প্রাণীদের পুংজননকোষ বা শুক্রাণু ও পুরুষ হরমোন  টেস্টোস্টেরন উৎপাদনকারী অঙ্গ। স্ত্রী-প্রাণীতে এটির সদৃশ অঙ্গটি হল ডিম্বাশয়। এটি একই সাথে প্রজননতন্ত্র এবং অন্তঃক্ষরাতন্ত্রের অংশ।  সম্মুখস্থিত পিটুইটারি গ্রন্থি শুক্রাশয়ের কাজ নিয়ন্ত্রণ করে। পিটুইটারি থেকে আগত লুটেনীকরণ হরমোন শুক্রাশয়কে টেস্টস্টেরোন নিঃসরণে উদ্দীপিত করে। আবার টেস্টস্টেরন এবং ফলিকল-উদ্দীপক হরমোনের উপস্থিতি ছাড়া শুক্রাণু উৎপাদন সম্ভব নয়। পশুদের নিয়ে গবেষণাতে দেখা গেছে যে যদি শুক্রাশয় খুব বেশি বা খুব কম পরিমাণ এস্ট্রোজেন হরমোনের সংস্পর্শে আসে, তবে শুক্রাণু উৎপাদন এমন পর্যায়ে ব্যাহত হতে পারে যে পুরুষ প্রাণীটি অনুর্বর হয়ে যেতে পারে।  তথ্যসূত্র  বিষয়শ্রেণী:আসক্তি বিষয়শ্রেণী:পুরুষ প্রজননতন্ত্র বিষয়শ্রেণী:শুক্রাশয় বিষয়শ্রেণী:অন্তঃক্ষরা গ্রন্থিতন্ত্র বিষয়শ্রেণী:গ্রন্থি বিষয়শ্রেণী:স্তন্যপায়ী পুং প্রজনন তন্ত্র বিষয়শ্রেণী:পুরুষের স্বাস্থ্য
রংপুর-১৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি রংপুর জেলায় অবস্থিত জাতীয় সংসদের আসন ছিল।   সীমানা    ইতিহাস  রংপুর-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩রিয়াজ উদ্দিন আহমেদ ভোলা মিয়াবাংলাদেশ আওয়ামীলীগ১৯৭৯শামসুল হক চৌধুরীবাংলাদেশ আওয়ামী লীগআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:রংপুর জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
thumb|মদনপুর রেলওয়ে স্টেশন মদনপুর ভারতের পশ্চিমবঙ্গ রাজ্যের নদিয়া জেলার কল্যাণী মহকুমার অধীনস্থ চাকদহ থানার অধীনস্থ একটি সেন্সাস টাউন।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল  । সমুদ্র সমতল হতে এর গড় উচ্চতা হল ৯ মিটার (২৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মদনপুর শহরের জনসংখ্যা হল ১২,০২৯ জন। এর মধ্যে পুরুষ ৫২%, এবং নারী ৪৮%।  এখানে সাক্ষরতার হার ৮১%, । পুরুষদের মধ্যে সাক্ষরতার হার ৮৫%, এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে মদনপুর এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   যোগাযোগ ব্যবস্থা  পশ্চিমবঙ্গের রাজধানী কলকাতার সাথে রেল ও ৩৪নং জাতীয় সড়কপথে মদনপুর যুক্ত। কলকাতা হতে রেলপথ দূরত্ব ৫৪ কিলোমিটার।   তথ্যসূত্র   বহিঃসংযোগ  বিষয়শ্রেণী:নদিয়া জেলার শহর ও নগর
কাইকি মার্কেস নাভেস (; জন্ম: ৮ মে ২০০২; কাইকি নাভেস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব পালমেইরাসের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন কাইকি মার্কেস নাভেস ২০০২ সালের ৮ই মে তারিখে ব্রাজিলের সান্তোসে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার